Για τη διάγνωση των ηπατικών παθήσεων, οι ηπατολόγοι εξετάζουν αρχικά το ιστορικό υγείας του ασθενή και πραγματοποιούν μια ενδελεχή φυσική εξέταση και ακολούθως προχωρούν σε μια σειρά από εργαστηριακές εξετάσεις όπως:  Εξετάσεις αίματος: Αιματολογικές εξετάσεις που ονομάζονται τεστ ηπατικής λειτουργίας και άλλες εξετάσεις αίματος για την αναζήτηση ενζύμων που υποδηλώνουν συγκεκριμένο ηπατικό πρόβλημα.  Απεικονιστικές εξετάσεις: Υπέρηχος, αξονική τομογραφία και μαγνητική τομογραφία, για την αναζήτηση ηπατικών βλαβών.  Βιοψία: Αφαίρεση δείγματος ιστού από το συκώτι που υποβάλλεται σε εργαστηριακό έλεγχο, για διάγνωση της ηπατικής νόσου και αναζήτηση σημαδιών βλάβης στο συκώτι.